Tamnaḍt-agi nneɣ s wacu tettwasen di lḥaǧa n leḥcawec: abelluḍ, azemmur, ṛṛeman, asisnu, llant tulmatin, llant tsellnin, ma d lmal neɣ ad d-nini iɣersiwen; llan ayen ittrebbin lɣaci am izamaren, tiɣeṭṭen, tisita, izgaren. Iɣersiwen i yettilin di leɣwabi; llan wuccanen, llan yilfan s ṭaqa d ayagi kan i yellan yeɛna i yettwasnen. Ifrax, llan ad d-iniḍ llan yesɣan, llan lbizan, llant tsekkrin, llant tfirellas, abuneqqab, timreqmin, wigi i yettwasnen yaɛni s ṭṭaqa.